N Á V R H

Z Á K O N

 z ...... 2001,

ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly 
a ktorým sa menia a dopĺňajú niektoré ďalšie zákony

  Národná rada Slovenskej republiky sa uzniesla na tomto zákone:

Čl. I

  Zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly sa mení a dopĺňa takto:

1.	§ 1 sa dopĺňa písmenom e), ktoré znie:
„e) odhaľovania trestných činov spáchaných v súvislosti s porušením osobitných predpisov4a) a zisťovania ich páchateľov.“.

Poznámka pod čiarou k odkazu  4a znie:
„4a) Zákon Slovenskej národnej rady č. 511/1992 Zb. v znení neskorších predpisov.
     Zákon č. 366/1999 Z. z. v znení neskorších predpisov.
     Zákon Národnej rady Slovenskej republiky č. 289/1995 Z. z. v znení neskorších predpisov.
     Zákon Národnej rady Slovenskej republiky č. 229/1995 Z. z. v znení neskorších predpisov.
     Zákon Národnej rady Slovenskej republiky č. 309/1993 Z. z. v znení neskorších predpisov. 
     Zákon Národnej rady Slovenskej republiky č. 310/1993 Z. z. v znení neskorších predpisov. 
     Zákon Národnej rady Slovenskej republiky č. 312/1993 Z. z. v znení neskorších predpisov. 
     Zákon Národnej rady Slovenskej republiky č. 316/1993 Z. z. v znení neskorších predpisov. 
     Zákon Národnej rady Slovenskej republiky č. 87/1994 Z. z. v znení neskorších predpisov.
     Zákon Slovenskej národnej rady č. 318/1992 Zb. v znení neskorších predpisov.  
     Zákon č. 563/1991 Zb. o účtovníctve v znení neskorších predpisov.
     Zákon Slovenskej národnej rady č. 71/1992 Zb. v znení neskorších predpisov.
      Zákon Slovenskej národnej rady č. 194/1990 Zb. v znení neskorších predpisov.“.

   2. V § 2 ods. 1 sa slovo „a“ nahrádza čiarkou a na konci sa pripájajú tieto slová: „a Úrad daňového preverovania“.

   3. V § 2 ods. 2 druhá veta znie:
„Na zabezpečenie výkonu činnosti daňových úradov a Úradu daňového preverovania môže daňové riaditeľstvo vytvoriť pracoviská daňových úradov a pracoviská Úradu daňového preverovania.“.

   4. V § 3 ods. 5 písm. a) sa za slovo „predpisov1)“ vkladajú slová „vrátane pokynov, usmernení a oznámení vydaných ministerstvom na účely jednotného uplatňovania týchto osobitných predpisov1)“.

  5. V § 3 ods. 5 písm. b) sa na konci pripájajú tieto slová: „a Úradu daňového preverovania“.

   6. V § 3 ods. 5  písm. e) sa  slová „orgánom činným v trestnom konaní“ nahrádzajú slovami „poverenému daňovému orgánu, ak ide o trestné činy spáchané v súvislosti s porušením osobitných predpisov4a)“.

 7. V § 3 sa  odsek 5 dopĺňa písmenom g), ktoré znie:
 „g) informuje daňové subjekty o ich právach a povinnostiach vo veciach daní a o osobitných predpisoch.8)“.  

  8. V § 3 ods. 6 písm. f) znie:
„f) uskutočňuje vzájomnú medzinárodnú spoluprácu vo veciach daní podľa medzinárodných zmlúv na základe poverenia ministerstva,“.

  9. V § 4 ods. 1 sa na konci bodka nahrádza čiarkou a pripájajú sa tieto slová: „ak tento zákon neustanovuje inak.“.

  10. V § 4 ods. 3 písm. g) sa slová „daňovému riaditeľstvu a orgánom činným v trestnom konaní“ nahrádzajú slovami „poverenému daňovému orgánu, ak ide o trestné činy spáchané v súvislosti s porušením osobitných predpisov4a)“.

  11. V § 4 ods. 3 sa za písmeno g) vkladá nové písmeno h), ktoré znie:
„h) uskutočňuje vzájomnú medzinárodnú spoluprácu vo veciach daní podľa medzinárodných zmlúv na základe poverenia ministerstva,“.

  Doterajšie písmená h) až j) sa označujú ako písmená i) až k).  

   12. V § 4 ods. 5 sa vypúšťajú slová „Šamorín, Veľký Meder,“, „Sereď, Sládkovičovo,“, „Šaštín – Stráže,“, „Stará Turá,“, „Nováky,“, „Vráble,“, „Hurbanovo, Kolárovo,“, „Šahy, Želiezovce,“, „Štúrovo, Šurany,“, „Turčianske Teplice,“, „Banská Štiavnica,“, „Krupina,“, „Fiľakovo,“, „Tornaľa,“, „Svit,“, „Stropkov,“, „Moldava nad Bodvou, Gelnica,“, „Veľké Kapušany,“, „Sobrance“ a „Kráľovský Chlmec“.

    13. § 4 sa dopĺňa odsekmi 7 a 8, ktoré znejú:

  „(7) Zriaďuje sa Daňový úrad pre vybrané daňové subjekty so sídlom v Bratislave. Do pôsobnosti Daňového úradu pre vybrané daňové subjekty prechádzajú vybrané daňové subjekty, ktoré sú v pôsobnosti Daňových úradov Bratislava I až VI, Daňového úradu Malacky, Daňového úradu Pezinok, Daňového úradu Senec. Zmena príslušnosti daňových subjektov, ktoré splnia podmienku podľa písmena c) k Daňovému úradu pre vybrané daňové subjekty nastáva k 1. januáru roka, ktorý nasleduje po uplynutí jedného roka od konca roka, v ktorom bola splnená podmienka podľa písmena c). Na účely tohto zákona sa vybraným daňovým subjektom rozumie
a)	banka a pobočka zahraničnej banky,8a)
b)	poisťovňa a pobočka zahraničnej poisťovne a zaisťovňa a pobočka zahraničnej zaisťovne,8b)
 c)  daňový subjekt, ktorý dosiahol ročný obrat viac ako 1 000 000 000 Sk; ak ročný obrat     u takéhoto daňového subjektu poklesne pod ustanovenú hranicu, príslušnosť k Daňovému úradu pre vybrané daňové subjekty zostáva zachovaná po dobu dvoch rokov od uplynutia roku, v ktorom došlo k  poklesu ročného obratu pod ustanovenú hranicu.
  (8) Ročným obratom sa na účely odseku 7 u daňového subjektu účtujúceho v sústave podvojného účtovníctva rozumie súhrn výnosov zo všetkých ním vykonávaných činností za príslušné zdaňovacie obdobie8c) a u daňového subjektu účtujúceho v sústave jednoduchého účtovníctva súhrn príjmov zo všetkých ním  vykonávaných činností za príslušné zdaňovacie obdobie.8c)“.

Poznámky pod čiarou k odkazom 8a a 8b znejú:
„8a) Zákon č. .../2001 Z. z. o bankách a o zmene a doplnení niektorých zákonov.
  8b) Zákon č. .../2001 Z. z. o poisťovníctve.
 8c) § 38 a 49 zákona č. 366/1999 Z. z.".

14. Za § 4 sa vkladajú § 4a a 4b, ktoré vrátane nadpisu znejú:

„Pôsobnosť Úradu daňového preverovania

§ 4a
  (1) Úrad daňového preverovania sa zriaďuje pre územné obvody všetkých daňových úradov. Sídlom Úradu daňového preverovania je Banská Bystrica.
  (2) Úrad daňového preverovania riadi a za jeho činnosť zodpovedá riaditeľ Úradu daňového preverovania. Riaditeľa Úradu daňového preverovania vymenúva a odvoláva generálny riaditeľ daňového riaditeľstva. Riaditeľ Úradu daňového preverovania zodpovedá za činnosť Úradu daňového preverovania generálnemu riaditeľovi daňového riaditeľstva.
  (3) Úrad daňového preverovania 
a)	plní úlohy v oblasti odhaľovania trestných činov spáchaných v súvislosti s porušením osobitných predpisov4a) a zisťovania ich páchateľov, 
b) vytvára, udržiava a prevádzkuje informačný systém, v ktorom zhromažďuje,          spracováva, uchováva a ochraňuje informácie o skutočnostiach a osobách, ktoré spáchali alebo je dôvodné podozrenie, že budú páchať trestné činy v súvislosti s porušením osobitných predpisov,4a) takéto informácie využíva a vyraďuje, 
c) spolupracuje v oblasti odhaľovania trestných činov spáchaných v súvislosti s porušením osobitných predpisov,4a) ak tak ustanovuje medzinárodná zmluva alebo osobitný predpis,
d) plní úlohy v rámci prevencie páchania trestných činov v súvislosti s porušením osobitných predpisov.4a)
  (4) Na informačný systém podľa odseku 3 písm. b) sa nevzťahujú ustanovenia osobitného predpisu o povinnom súhlase dotknutej osoby pri spracúvaní osobných údajov a o registračnej povinnosti.8d) 
  (5) Zamestnanci daňového riaditeľstva,  ktorí plnia úlohy Úradu daňového preverovania  podľa odseku 3 písm. a) sú poverenými daňovými orgánmi, ktoré majú rovnaké postavenie ako policajný orgán podľa osobitného predpisu.8e)

§ 4b

  (1) Zamestnanec, ktorý plní úlohy podľa § 4a ods. 3 je povinný sa preukázať služobným preukazom a odznakom Úradu daňového preverovania, pričom služobný preukaz alebo odznak nesmie vydať z rúk; na požiadanie dá na nahliadnutie iba ich prednú stranu. Pri úkonoch podľa § 4a ods. 3 písm. a) nie je povinný oznámiť svoje meno, priezvisko ani funkciu.
         (2) Zamestnanec podľa odseku 1 pri plnení úloh podľa § 4a ods. 3 je povinný dbať na to, aby osobám, ktoré sú dotknuté plnením jeho úloh nevznikla bezdôvodná ujma, boli zachované ich základné práva a slobody a je povinný ich poučiť o ich právach ustanovených osobitným predpisom.8f)“. 

Poznámky pod čiarou k odkazom  8c až 8e znejú:
„8d) § 4 a 19 zákona  č. 52/1998 Z. z.  o  ochrane  osobných  údajov  v  informačných systémoch   v znení zákona  č. 241/2001 Z. z.  
 8e)  § 12 ods. 2 Trestného poriadku v znení neskorších predpisov.
 8f)  Trestný poriadok v znení neskorších predpisov.".

  15. Za § 8 sa vkladá § 8a, ktorý znie:
„§ 8a

 (1) Správa  daní,  ktorú  vykonávali  k  31. marcu  2002  daňové   úrady,  ktoré  nie  sú  od 1. apríla 2002 daňovými úradmi podľa tohto zákona prechádza dňom 1. apríla 2002 na daňové úrady príslušné podľa tohto zákona. 
       (2) Správa  daní,   ktorú  vykonávali  k   31. marcu  2002  daňové   úrady,  ktoré  nie  sú od 1. apríla 2002 príslušné na správu daní vybraných daňových subjektov podľa § 4 ods. 7 prechádza dňom 1. apríla 2002 na Daňový úrad pre vybrané daňové subjekty.
        (3) Daňové subjekty, ktoré dosiahli ročný obrat podľa § 4 ods. 7  za zdaňovacie obdobie roka 2000, sa stávajú od 1. apríla 2002 vybranými daňovými subjektami.“.

    16. V prílohe v časti „Daňový úrad Šamorín“ sa vypúšťajú slová „Daňový úrad Šamorín“ a prislúchajúce názvy obcí sa pripájajú k časti „Daňový úrad Dunajská Streda“.

    17. V prílohe v časti „Daňový úrad Veľký Meder“ sa vypúšťajú slová „Daňový úrad Veľký Meder“ a prislúchajúce názvy obcí sa pripájajú k časti „Daňový úrad Dunajská Streda“.

   18. V prílohe v časti „Daňový úrad Sereď“ sa vypúšťajú slová „Daňový úrad Sereď“ a prislúchajúce názvy obcí sa pripájajú k časti „Daňový úrad Galanta“.

   19. V prílohe v časti „Daňový úrad Sládkovičovo“ sa vypúšťajú slová „Daňový úrad Sládkovičovo“ a prislúchajúce názvy obcí sa pripájajú k časti „Daňový úrad Galanta“.

   20. V prílohe v časti  „Daňový úrad Šaštín – Stráže“ sa vypúšťajú slová „Daňový úrad Šaštín – Stráže“ a prislúchajúce názvy obcí sa pripájajú k Daňovému úradu Senica.

   21. V prílohe v časti „Daňový úrad Stará Turá“ sa vypúšťajú slová „Daňový úrad Stará Turá“ a prislúchajúce názvy obcí sa pripájajú k časti „Daňový úrad Nové Mesto nad Váhom“.

   22. V prílohe v časti „Daňový úrad Nováky“ sa vypúšťajú slová „Daňový úrad Nováky“ a prislúchajúce názvy obcí sa pripájajú k časti „Daňový úrad Prievidza“.

   23. V prílohe v časti „Daňový úrad Vráble“ sa vypúšťajú slová „Daňový úrad Vráble“ a prislúchajúce názvy obcí sa pripájajú k časti „Daňový úrad Nitra I“.

   24. V prílohe v časti „Daňový úrad Hurbanovo“ sa vypúšťajú slová „Daňový úrad Hurbanovo“ a prislúchajúce názvy obcí sa pripájajú k časti „Daňový úrad Komárno“.

  25. V prílohe v časti „Daňový úrad Kolárovo“ sa vypúšťajú slová „Daňový úrad Kolárovo“ a prislúchajúce názvy obcí sa pripájajú k časti „Daňový úrad Komárno“.

  26. V prílohe v časti „Daňový úrad Šahy“ sa vypúšťajú slová „Daňový úrad Šahy“ a prislúchajúce názvy obcí sa pripájajú k časti „Daňový úrad Levice“.

  27. V prílohe v časti „Daňový úrad Želiezovce“ sa vypúšťajú slová „Daňový úrad Želiezovce“ a prislúchajúce názvy obcí sa pripájajú k časti „Daňový úrad Levice“.

   28. V prílohe v časti „Daňový úrad Štúrovo“ sa vypúšťajú slová „Daňový úrad Štúrovo“ a prislúchajúce názvy obcí sa pripájajú k časti „Daňový úrad Nové Zámky“.

   29. V prílohe v časti „Daňový úrad Šurany“ sa vypúšťajú slová „Daňový úrad Šurany“ a prislúchajúce názvy obcí sa pripájajú k časti „Daňový úrad Nové Zámky“.

  30. V prílohe v časti „Daňový úrad Turčianske Teplice“ sa vypúšťajú slová „Daňový úrad Turčianske Teplice“ a prislúchajúce názvy obcí sa pripájajú k časti „Daňový úrad Martin“.

   31. V prílohe v časti „Daňový úrad Banská Štiavnica“ sa vypúšťajú slová „Daňový úrad Banská Štiavnica“ a prislúchajúce názvy obcí sa pripájajú k časti „Daňový úrad Žiar nad Hronom“.

   32. V prílohe v časti „Daňový úrad Krupina“ sa vypúšťajú slová „Daňový úrad Krupina“ a prislúchajúce názvy obcí sa pripájajú k časti „Daňový úrad Zvolen“.

   33. V prílohe v časti „Daňový úrad Lučenec“ sa vkladajú slová „Hrnčiarska Ves, Hrnčiarske Zalužany, Selce, Sušany.“

   34. V prílohe v časti „Daňový úrad Fiľakovo“ sa vypúšťajú slová „Daňový úrad Fiľakovo“ a prislúchajúce názvy obcí sa pripájajú k časti „Daňový úrad Lučenec“.

   35. V prílohe v časti  „Daňový úrad Rimavská Sobota“ sa vypúšťajú slová „Hrnčiarska Ves, Hrnčiarske Zalužany, Selce, Sušany“.

   36. V prílohe v časti „Daňový úrad Tornaľa“ sa vypúšťajú slová „Daňový úrad Tornaľa“. Prislúchajúce názvy obcí „Tornaľa, Držkovce, Gemer, Gemerská Ves, Chvalová, Levkuška, Otročok, Polina, Rašice, Skerešovo, Višňové, Žiar“ sa pripájajú k časti „Daňový úrad Revúca“ a prislúchajúce názvy obcí „Abovce, Barca, Figa, Gemerské Michalovce, Hubovo, Chanava, Chrámec, Ivanice, Janice, Kaloša, Kesovce, Kráľ, Lenartovce, Lenka, Neporadza, Riečka, Rimavská Seč, Rumince, Stránska, Štrkovec, Valice, Včelince, Vlkyňa, Vyšné Valice, Zádor“ sa pripájajú k časti „Daňový úrad Rimavská Sobota“.

   37. V prílohe v časti „Daňový úrad Svit“ sa vypúšťajú slová „Daňový úrad Svit“ a prislúchajúce názvy obcí sa pripájajú k časti „Daňový úrad Poprad“.

   38. V prílohe v časti „Daňový úrad Stropkov“ sa vypúšťajú slová „Daňový úrad Stropkov“ a prislúchajúce názvy obcí sa pripájajú k časti „Daňový úrad Svidník“.

   39. V prílohe v časti „Daňový úrad Moldava nad Bodvou“ sa vypúšťajú slová „Daňový úrad Moldava  nad  Bodvou“  a  prislúchajúce  názvy obcí sa pripájajú k časti „Daňový úrad Košice V“.

   40. V prílohe v časti „Daňový úrad Gelnica“ sa vypúšťajú slová „Daňový úrad Gelnica“ a prislúchajúce názvy obcí sa pripájajú k časti „Daňový úrad Spišská Nová Ves“.

   41. V prílohe v časti „Daňový úrad Veľké Kapušany“ sa vypúšťajú slová „Daňový úrad Veľké Kapušany“ a prislúchajúce názvy obcí sa pripájajú k časti „Daňový úrad Michalovce“.

  42. V prílohe v časti „Daňový úrad Sobrance“ sa vypúšťajú slová „Daňový úrad Sobrance“ a prislúchajúce názvy obcí sa pripájajú k časti „Daňový úrad Michalovce“.

   43. V prílohe v časti „Daňový úrad Kráľovský Chlmec“ sa vypúšťajú slová „Daňový úrad Kráľovský Chlmec“ a prislúchajúce názvy obcí sa pripájajú k časti „Daňový úrad Trebišov“.

   44. V prílohe v časti „Daňový úrad Banská Bystrica I“ sa za slová „Nám. L. Svobodu,“ dopĺňajú slová „Námestie slobody,“.

   45. V prílohe v časti „Daňový úrad Prievidza“ sa nahrádza slovo „Šutovce“ slovom „Šútovce“.

   46. V prílohe v časti „Daňový úrad Ružomberok“ sa nahrádza slovo „Sliače“ slovami „Liptovské Sliače“.

Čl. II

  Zákon č. 141/1961 Zb. o trestnom konaní súdnom (Trestný poriadok) v  znení zákona č. 57/1965 Zb., zákona č. 58/1969  Zb., zákona č. 149/1969  Zb., zákona č. 48/1973  Zb., zákona č. 29/1978 Zb.,  zákona  č. 43/1980  Zb.,  zákona č. 159/1989  Zb., zákona č. 178/1990 Zb.,  zákona č. 303/1990 Zb., zákona č. 558/1991 Zb., zákona Národnej  rady Slovenskej republiky  č. 6/1993 Z. z., zákona Národnej  rady Slovenskej republiky č. 156/1993 Z. z., zákona Národnej  rady  Slovenskej   republiky  č. 178/1993  Z. z.,  zákona Národnej  rady  Slovenskej   republiky č. 247/1994  Z. z.,  nálezu Ústavného súdu Slovenskej  republiky č. 222/1998  Z. z.,  zákona č. 256/1998  Z. z., zákona  č. 272/1999 Z. z.,  zákona  č. 173/2000 Z. z., zákona č. 366/2000 Z. z. a zákona č. 253/2001 Z. z.  sa  mení a dopĺňa takto:

 1. V § 12 ods. 2 sa za slová „colných predpisov,“ vkladajú slová „ poverený daňový orgán,7a) ak ide o trestné činy spáchané v súvislosti s porušením osobitných predpisov,“.

Poznámka pod čiarou k odkazu 7a znie:
„7a) § 4a  zákona č. 150/2001 Z. z. o daňových orgánoch a ktorým sa mení a dopĺňa zákon č.                440/2000 Z. z. o správach finančnej kontroly  v znení zákona č. .../2001 Z. z.“.

2. V §  227 sa vypúšťajú slová „udelenia milosti, amnestie".

3. V § 279 sa vypúšťa písmeno  b).
   
     Doterajšie písmeno c) sa označuje ako písmeno b).

4. § 367 vrátane nadpisu znie:
                                                                     „§ 367
                                                          Konanie o udelení milosti

  (1) Podklady na rozhodnutie prezidenta republiky v konaní o udelení milosti zabezpečí minister spravodlivosti.
  (2) Ak to nariadi počas konania podľa odseku 1 prezident republiky, výkon trestu sa odloží alebo preruší. Tieto úkony podľa nariadenia prezidenta republiky zabezpečí minister spravodlivosti.".

Čl. III

   Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej  rady  Slovenskej   republiky  č. 251/19994 Z. z.,  zákona Národnej  rady  Slovenskej   republiky č. 233/1995  Z. z., zákona Národnej  rady  Slovenskej   republiky  č. 315/1996 Z. z., zákona č. 353/1997  Z. z., zákona  č. 12/1998 Z. z.,  zákona  č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z. a zákona č. .../2001 Z. z. sa  mení a dopĺňa takto:

1.	V § 29a ods. 1 písm. c) sa vypúšťajú slová „a pracovníkovi správcu dane“.

    2. V § 29a ods. 2 sa za slová „colných predpisov“ nahrádzajú slovami „daňových predpisov, colných predpisov a osobitného predpisu11d)“ a na konci sa pripája táto veta: „To neplatí, ak je trestný čin v súvislosti s používaním daňových predpisov a  osobitného predpisu11d) páchaný v súbehu s iným trestným činom.“.

Poznámka pod čiarou k odkazu 11d  znie: 
„11d)  Zákon Slovenskej národnej rady č. 194/1990 Zb. o lotériách a iných podobných hrách    v znení neskorších predpisov.“.

Čl. IV 

  Zákon č. 57/1998 Z. z. o Železničnej polícii v znení zákona č. 73/1998 Z. z. sa mení a dopĺňa takto:

  1. V § 28 ods. 1 sa vypúšťajú slová „za účasti správcu dane14)“ vrátane poznámky pod čiarou k odkazu 14.

2. V § 28 ods. 1 písm. c) sa vypúšťajú slová „a pracovníkovi správcu dane“.

3. V § 28 ods. 2 sa za slovo „používaním“ vkladajú slová „daňových predpisov alebo“. 

Čl. V

     Zákon  Slovenskej  národnej   rady    č. 194/1990 Zb. o lotériách a iných podobných  hrách   v   znení   zákona   Slovenskej   národnej   rady  č. 68/1992 Zb., zákona Národnej rady Slovenskej republiky č. 249/1994 Z. z., zákona  Národnej  rady Slovenskej  republiky č. 224/1996 Z. z.,  zákona Národnej rady Slovenskej republiky č. 386/1996 Z. z.,  zákona  č. 55/1999 Z. z.,  zákona č. 332/2000 Z. z.  a  zákona č. 218/2001 Z. z.   sa  dopĺňa takto:
   
1.	V § 42d sa na konci prvej vety pripájajú tieto slová: „na príjmový rozpočtový účet ministerstva“.

  2.  Za § 49a  sa  vkladá   § 49b,  ktorý  znie:

„§ 49b

  (1) Ak odvody alebo ich preddavky podľa § 4a  a  42d, pokuty a penále podľa tohto zákona   neboli v lehote splatnosti uhradené, orgán štátneho dozoru môže začať nedoplatok vymáhať. 
  (2)  Na  vymáhanie  podľa  odseku 1 sa primerane použijú predpisy o daňovom exekučnom konaní.11)”.
 
Poznámka pod čiarou k odkazu 11  znie: 
„11) Zákon Slovenskej národnej rady č. 511/1992 Zb.  o  správe daní  a  poplatkov a o       zmenách v sústave územných finančných orgánov v znení neskorších predpisov.”.

Čl. VI 

  Tento zákon nadobúda účinnosť 1. apríla 2002 s výnimkou čl. V. bodu 1, ktorý nadobúda účinnosť 1. januára 2003.